ปวดหัวทั้ง 2 ข้าง ปวดจนไปถึงกราม เป็นมาจะเกือบเดือนแล้วคะ ไม่ทราบว่าจะรุนแรงไหมคะ คือปวดมากก
สวัสดีค่ะ อาการปวดศีรษะร้าวไปกราม อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ อาจมีการปวดร้าวลงมาตามท้อยทอยได้-ปวดไมเกรน มักปวดข้างเดียว มีคลื่นไส้-ปวดจากต่อมไซนัสอักเสบหรือติดเชื้อ โดยอาจปวดตามหน้าคือเป็นบริเวณที่มีต่อมไซนัสอยู่ และอาจพบน้ำมูกข้นเขียว คัดจมูก มีไข้-ปวดจากสาเหตุในช่องปากเช่นมีฟันผุ เหงือกอักเสบ-ปวดจากมีข้อต่อบริเวณกรามอักเสบ-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งแนะนำพบแพทย์เพื่อตรวจร่างกายอย่างละเอียด ว่าความผิดปกติอยู่บริเวณที่ศีรษะหรือที่กราม สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดกรามมากจนอ้าปากไม่ได้ ปวดจนทำกิจวัตรประจำวันไม่ได้ ให้รีบไปพบแพทย์การดูแลตัวเองเบื้องต้น พักผ่อน พักการใช้งานกราม ไม่ควรอ้าปากบ่อยๆ รับประทานอาหารอ่อนๆไม่ต้องเคี้ยวมาก รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้